**Grozījumi Ministru kabineta 2009.gada 22.decembra noteikumos Nr.1605** **“Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību”**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekts “Grozījumi Ministru kabineta 2009.gada 22.decembra noteikumos Nr.1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību”” (turpmāk – noteikumu projekts) izstrādāts, lai noteiktu, ka personām ar invaliditāti vispārējā gadījumā valsts sociālā nodrošinājuma pabalsts (turpmāk - VSNP) tiek paaugstināts no līdzšinējiem 64,03 *euro* līdz 80 *euro*, savukārt personām ar invaliditāti kopš bērnības – no līdzšinējiem 106,72 *euro* līdz 122,69 *euro.*Noteikumu projekta mērķis ir palielināt valsts sniegto finansiālo atbalstu vienai no nabadzības un sociālās atstumtības riskam visvairāk pakļautajai sabiedrības grupai - personām ar invaliditāti.Noteikumu projekts stāsies spēkā 2020.gada 1.janvārī. |
|   **I. Tiesību akta projekta izstrādes nepieciešamība** |
| 1. | Pamatojums | Lai nodrošinātu minimālo ienākumu līmeņa palielināšanu noteiktām mērķa grupām, ar MK 2019.gada 17.septembra sēdes protokollēmumu Nr.42 34.§ 27.punktu Labklājības ministrijai (turpmāk – LM) tika dots uzdevums sagatavot grozījumus likumā "Par valsts pensijām" un likumā "Par obligāto sociālo apdrošināšanu pret nelaimes gadījumiem darbā un arodslimībām" un iesniegt izskatīšanai Ministru kabinetā budžeta likumprojektu paketē. Pēc budžeta likumprojektu paketes pieņemšanas Saeimā LM mēneša laikā iesniegt kā Ministru kabineta lietu grozījumus Ministru kabineta 2009.gada 22.decembra noteikumos Nr.1605 "Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” un Ministru kabineta 2011.gada 5.decembra noteikumos Nr.924 "Noteikumi par vecuma pensijas minimālo apmēru”. Finansējums VSNP palielināšanai personām ar invaliditāti ir iekļauts likumā “Par valsts budžetu 2020.gadam” un atspoguļots 2020.gada budžeta likuma paketē iekļautā likuma “Grozījumi likumā “Par valsts pensijām”” anotācijā, kurus Saeima pieņēma 2.(galīgajā) lasījumā 2019.gada 14.novembrī.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta izstrādāšanas pamats ir politikas plānošanas dokuments “Plāns minimālo ienākumu atbalsta sistēmas pilnveidošanai 2020.-2021.gadam” (turpmāk – Plāns), kurš konceptuāli atbalstīts ar 2019.gada 22.augusta Ministru kabineta (turpmāk - MK) rīkojumu Nr.408 “Par Plānu minimālo ienākumu atbalsta sistēmas pilnveidošanai 2020.-2021.gadam”. Valsts fiskālās telpas ierobežojumu dēļ Plānā noteiktos pasākumus nevar īstenot pilnā apmērā, tādēļ 2020.gada valsts budžeta veidošanas procesā LM prioritārais pasākums “Atbalsts minimālo ienākumu līmeņa palielināšanai” tika atbalstīts ierobežotā apjomā. Lai saglabātu politikas virzību, kas vērsta uz nabadzības un sociālās atstumtības mazināšanu, prioritāri tiek virzīti pasākumi valsts atbalsta palielināšanai pensijas vecuma cilvēkiem, kuri saņem minimālās vecuma pensijas, un personām ar invaliditāti - gan VSNP saņēmējiem, gan minimālo invaliditātes pensiju saņēmējiem. 2020.gada valsts budžeta veidošanas procesā tika pieņemts lēmums paaugstināt minimālo vecuma pensiju aprēķina bāzi līdz 80 *euro* un personām ar invaliditāti kopš bērnības līdz 122,69 *euro*, savukārt VSNP personām ar invaliditāti vispārējā gadījumā līdz 80 *euro* un personām ar invaliditāti kopš bērnības līdz 122,69 *euro*.VSNP ir viens no valsts sociālo pabalstu veidiem. Valsts sociālie pabalsti ir valsts atbalsts naudas izmaksu veidā, kuru saņem pie noteiktām iedzīvotāju grupām piederīgas personas situācijās, kad ir nepieciešami papildu izdevumi vai kad šīs personas nespēj gūt ienākumus. Valsts sociālie pabalsti tiek finansēti no valsts pamatbudžeta, t.i., no vispārējiem nodokļiem, un to apmērs ir atkarīgs no valsts finansiālajām iespējām. Valsts sociālo pabalstu veidus, to personu loku, kurām ir tiesības uz valsts sociālajiem pabalstiem, šo pabalstu piešķiršanas un izmaksas pamatnosacījumus, nosaka Valsts sociālo pabalstu likums (turpmāk - Likums). Valsts sociālos pabalstus izmaksā Valsts sociālās apdrošināšanas aģentūra (turpmāk – VSAA), pamatojoties uz personas iesniegumu.Atbilstoši Likuma 13.panta pirmajai daļai VSNP piešķir personai, kurai nav tiesību saņemt valsts pensiju (izņemot apgādnieka zaudējuma pensiju invalīdam) vai apdrošināšanas atlīdzību sakarā ar nelaimes gadījumu darbā vai arodslimību, ja persona:1) nav nodarbināta (nav uzskatāma par darba ņēmēju vai pašnodarbināto saskaņā ar likumu "Par valsts sociālo apdrošināšanu") un ir sasniegusi vecumu, kāds saskaņā ar likumu "Par valsts pensijām" noteikts personai, lai tā iegūtu tiesības uz vecuma pensiju. Šīm personām valsts sociālā nodrošinājuma pabalstu piešķir uz mūžu;2) atzīta par invalīdu un pārsniegusi 18 gadu vecumu. Šīm personām valsts sociālā nodrošinājuma pabalstu piešķir uz noteikto invaliditātes laiku;3) nav sasniegusi pilngadību, ir zaudējusi vienu vai abus apgādniekus un nav stājusies laulībā. Šīm personām piešķir valsts sociālā nodrošinājuma pabalstu, kura minimālo apmēru katram bērnam un tā pārskatīšanas kārtību nosaka Ministru kabinets. Šajā gadījumā valsts sociālā nodrošinājuma pabalstu piešķir līdz pilngadības sasniegšanai. Pabalsta izmaksu turpina, ja šajā punktā minētā persona pēc pilngadības sasniegšanas mācās vispārējās izglītības vai profesionālās izglītības iestādē un nav vecāka par 20 gadiem vai studē augstskolā dienas nodaļā (pilna laika klātienē) un nav vecāka par 24 gadiem.VSNP apmēru, tā pārskatīšanas kārtību, piešķiršanas un izmaksas kārtību nosaka 2009.gada 22.decembra noteikumi Nr.1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” (turpmāk – MK noteikumi Nr.1605). VSNP apmērs šobrīd ir 64,03 *euro*/mēnesī, izņemot personām ar invaliditāti kopš bērnības, kurām VSNP apmērs ir 106,72 *euro*/mēnesī. Personām ar I un II invaliditātes grupu, aprēķinot VSNP pabalstu, attiecīgi piemēro koeficientus 1.3 un 1.2. VSNP apmērs, kas nav mainīts kopš 2006.gada, bet personām ar invaliditāti kopš bērnības no 2009.gada, šodienas situācijā ir pārāk zems un to ir nepieciešams pārskatīt atbilstoši valsts budžeta iespējām.Pēc VSAA sniegtajiem datiem VSNP 2018.gadā vidēji mēnesī saņēma 19 114 personas, no kurām **17 645** (92%) bija personas ar invaliditāti, no kurām:1) **12 165** personas bija ar invaliditātes cēloni slimība kopš bērnības: ar I invaliditātes grupu - 2 299, ar II invaliditātes grupu – 5 429, ar III invaliditātes grupu – 4 437;2) **5 400** personas bija ar invaliditāti vispārējā gadījumā: ar I invaliditātes grupu - 465, ar II invaliditātes grupu – 2 883, ar III invaliditātes grupu – 2 052.2020.gada budžeta veidošanas procesā, pamatojoties uz fiskālās telpas ierobežojumiem, tika nolemts, ka prioritārā grupa, kurai būtu palielināms valsts atbalsts VSNP izmaksas veidā, ir personas ar invaliditāti. Savukārt personām, kuras sasniegušas pensijas vecumu, bet kurām nav tiesību uz vecuma pensiju (pēc VSAA datiem 2018.gadā vidējais VSNP saņēmēju skaits mēnesī pensijas vecumu sasniegušo personu vidū bija 1264 personas jeb 7 % no kopējā VSNP saņēmēju skaita) – proti, savas dzīves laikā personas nav sakrājušas nepieciešamo apdrošināšanas stāžu (vismaz 15 gadus), lai varētu pretendēt uz minimālo vecuma pensiju - VSNP apmērs netiks paaugstināts. Līdz ar to šai personu grupai VSNP tiek saglabāts līdzšinējā apmērā, t.i., 64,03 *euro* mēnesī. Apsvērumi pieejamā finansējuma ietvaros nepaaugstināt VSNP apmēru pensijas vecumu sasniegušajām personām saistās ar to, ka šīm personām nav bijusi noteikta invaliditāte, darbspēju zaudējums, un līdz ar to uzskatāms, ka tām bija iespēja gūt patstāvīgus un pastāvīgus ienākumus, tādējādi uzkrājot nepieciešamo apdrošināšanas stāžu, kas būtu par pamatu vecuma pensijas aprēķinam un tās izmaksai, sasniedzot pensijas vecumu. Attiecībā uz cienīgu vecumdienu nodrošināšanu ikvienam sabiedrības loceklim, LM ieskatā ierobežota finansējuma apstākļos valsts ir tiesīga primāri atbalstu sniegt iedzīvotājiem, kuriem ir objektīvi iemesli, kas traucē/-ja vai ierobežo/-ja gūt ienākumus pilnvērtīgā apmērā un nodrošināt savas materiālās situācijas uzlabošanu. Personām ar invaliditāti atkarībā no personai noteiktās invaliditātes grupas ir funkcionēšanas un darbspēju ierobežojums, kas ir uzskatāms par objektīvu iemeslu, kas apgrūtina pilnvērtīgu iekļaušanos darba tirgū un ienākumu gūšanu. Personām no 18 gadu vecuma līdz valsts vecuma pensijas piešķiršanas nepieciešamajam vecumam izvērtē funkcionālos ierobežojumus un to pakāpi, kā arī nosaka invaliditātes grupu un darbspēju zaudējumu procentos:I invaliditātes grupa – darbspēju zudums 80-100 procenti;II invaliditātes grupa – darbspēju zudums 60-79 procenti;III invaliditātes grupa – darbspēju zudums 25-59 procenti.Pēc Eurostat datiem 34% personu ar invaliditāti ir pakļautas nabadzības riskam. Eiropas Komisija Latvijai jau vairākkārt ir norādījusi, ka nabadzības vai sociālās atstumtības riskam pakļauto personu lielais īpatsvars atspoguļo sociālās drošības tīkla nepilnības un problēmas, t.sk. personu ar invaliditāti iekļaušanu dažādos sabiedriskajos procesos.Lai arī invaliditāte nenozīmē, ka persona nav spējīga strādāt, tomēr noteiktā pakāpē personas darba spējas ir ierobežotas, kas var kavēt gūt ienākumus. Turklāt jāņem vērā, ka nereti personas ar invaliditāti saskaras ar papildu izdevumiem, lai uzlabotu vai uzturētu vismaz esošā stāvoklī savu veselību un funkcionalitāti. Ņemot vērā, ka personas ar invaliditāti ir viena no nabadzības un sociālās atstumtības riskam visvairāk pakļautajām sabiedrības grupām, VSNP apmēra paaugstināšana pozitīvi ietekmēs personu ar invaliditāti dzīves līmeni.Līdz ar to noteikumu projekts paredz veikt šādus grozījumus MK noteikumos Nr.1605:1. Noteikt VSNP aprēķina bāzi palielinātā apmērā personām ar invaliditāti vispārējā gadījumā un personām ar invaliditāti, kurām invaliditātes cēlonis ir slimība kopš bērnības.

Noteikumu projektā virzītie jaunie VNSP apmēri personām ar invaliditāti paredz šādus VSNP apmērus:

|  |  |  |  |
| --- | --- | --- | --- |
| Invaliditātes grupa | Koeficients | Šī brīža apmēri | Jaunie apmēri  |
| VSNP vispārējā gadījumā (*euro*) | VSNP personām ar invaliditāti no bērnības (*euro*) | VSNP vispārējā gadījumā (*euro*) | VSNP personām ar invaliditāti no bērnības (*euro*) |
| I  | 1.3 | 83,24 | 138,73 | 104,00 | 159,50 |
| II  | 1.2 | 76,84 | 128,06 | 96,00 | 147,23 |
| III  | VSNP bāze | 64,03 | 106,72 | 80 | 122,69 |

 1. Precizēt 2.1 punktu, pamatojoties uz veiktajiem grozījumiem MK noteikumu Nr.1605 2.punktā.

Precizējums nosaka, ka, aprēķinot VSNP personām ar I un II invaliditātes grupu, tiek piemēroti koeficienti attiecīgi 1.3. un 1.2, par bāzes vērtību ņemot 2.2. un 2.3. apakšpunktos noteiktos VSNP apmērus.1. Veikt precizējumus 5.1.6. apakšpunktā saistībā ar VSNP pieprasīšanas pamatojumu, sasniedzot valstī noteikto pensijas vecumu.

Pamatojoties uz 2015.gādā veiktajiem grozījumiem Likuma 13.panta pirmās daļas 1.punktā, no 2017.gada 1.janvāra personai, kurai nav tiesības uz valsts vecuma pensiju, ir iespējas saņemt VSNP no dienas, kad tā ir sasniegusi vecumu, kāds saskaņā ar likumu „Par valsts pensijām” noteikts personai, lai tā iegūtu tiesības uz vecuma pensiju. Līdz ar to tiek precizēts 5.1.6. apakšpunktā noteiktais, kad persona pensijas vecumā var pieprasīt VSNP.1. Papildināt MK noteikumos Nr.1605 ar 15.2 punktu, nosakot gadījumus, kad VSNP izmaksa ir pārtraucama Likuma 20.panta pirmajā daļā minēto apstākļu dēļ.

Noteikumu projekts paredz papildināt MK noteikumus Nr.1605 ar 15.2 punktu, lai nodrošinātu vienotu pieeju valsts sociālo pabalstu izmaksas pārtraukšanā ar nākamā mēneša pirmo datumu gadījumos, kad personai nav tiesības uz VSNP Likuma 20.panta pirmajā daļā minēto apstākļu dēļ. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekts izstrādāts sadarbībā ar VSAA. |
| 4. | Cita informācija |  Noteikumu projekta virzība ir tieši saistīta ar likumu “Par valsts budžetu 2020.gadam”.Noteikumu projekts neprasa veikt izmaiņas citos spēkā esošajos tiesību aktos, jo likums “Par valsts pensijām” nosaka minimālās invaliditātes pensijas aprēķinu balstīt uz VSNP apmēru, kā arī likums “Par obligāto sociālo apdrošināšanu pret nelaimes gadījumiem darbā un arodslimībām” nosaka, ka atlīdzības par darbspējas zaudējumu apmērs nedrīkst būt mazāks par likumā "Par valsts pensijām" atbilstošajai invaliditātes grupai noteikto invaliditātes pensijas minimālo apmēru. Savukārt saskaņā ar 2001.gada 23.augusta MK noteikumiem Nr.378 “Darbā nodarītā kaitējuma atlīdzības aprēķināšanas, finansēšanas un izmaksas kārtība” darbā nodarīto kaitējuma atlīdzību aprēķina, ņemot vērā par iepriekšējo kalendāra mēnesi aprēķinātās invaliditātes pensijas apmēru (t.sk. minimālo apmēru). Līdz ar to, paaugstinot VSNP apmēru personām ar invaliditāti, atbilstoši normatīvajos aktos noteiktajam tiks paaugstināti arī minimālās invaliditātes pensijas un atlīdzību apmēri. |
|   **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz 17 645 personām ar invaliditāti, kuras saņem VSNP. Palielinoties kopējam personu ar invaliditāti skaitam, LM prognozē, ka 2020. gadā mērķa grupa varētu pieaugt līdz 18 587 personām, 2021.gadā līdz - 19 071, 2022.gadā līdz – 19 226. Vienlaikus VSNP palielināšana personām ar invaliditāti radīs pozitīvu ietekmi uz personām, kuras saņem minimālo invaliditātes pensiju - prognozējami 2020.gadā tās būs 33 000 personas, 2021.gadā – 33 274, 2022.gadā - 33 559. Savukārt minimālo invaliditātes pensiju apmēru palielināšana pozitīvi ietekmēs atlīdzības par darbspējas zaudējumu saņēmējus – prognozējami 2020.gadā 218 personas, 2021.gadā - 231, 2022.gadā - 245; kā arī darbā nodarītā kaitējuma atlīdzības minimālo apmēru saņēmējus – 2020.gadā 465 personas, 2021.gadā - 467, 2022.gadā – 467. VSNP apmēra palielināšana minētajām mērķa grupām radīs tiešu ietekmi uz nabadzības un sociālās atstumtības riskam bieži pakļautu iedzīvotāju grupu situāciju, pozitīvi ietekmējot šo personu dzīves līmeņa izmaiņas nākotnē, palielinot viņu sociālo aizsardzību un mazinot nabadzības un sociālās atstumtības risku. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais grozījums neietekmē administratīvo slogu.Tiesiskais regulējums nerada ietekmi uz tautsaimniecību.. |
| 3. | Administratīvo izmaksu monetārs novērtējums | Noteikumu projekts nerada papildu ietekmi uz administratīvajām izmaksām. |
| 4. | Atbilstības izmaksu monetārs novērtējums | Nav |
| 5. | Cita informācija | Lai nodrošinātu personām ar invaliditāti VSNP izmaksu palielinātā apmērā ar 2020.gada 1.janvāri, VSAA Informācijas sistēmas pielāgojumiem nepieciešams 81 000 *euro,* kuri tiks segti no VSAA piešķirtā budžeta Informācijas sistēmas izstrādei. Personām ar invaliditāti, kurām jau tiek izmaksāts VSNP, VSAA nodrošinās VSNP izmaksu paaugstinātā apmērā no 2020.gada 1.janvāra bez papildu iesnieguma no personas puses. VSNP izmaksu VSAA nodrošinās uz personas iesniegumā norādīto kredītiestādes vai pasta norēķinu sistēmas kontu. |
| **III. Tiesību akta projekta ietekme uz valsts budžetu un pašvaldību budžetiem** |
|

|  |  |  |
| --- | --- | --- |
| Rādītāji | 2019 | Turpmākie trīs gadi (euro) |
| 2020 | 2021 | 2022 |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru\*\* | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru\*\* | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **3 684 549 391** | **0** | **3 857 882 578** | **0** | **4 015 831 346** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 695 010 120 | 0 | 699 811 351 | 0 | 691 271 344 | 0 | 0 |
| 1.2. valsts speciālais budžets | 2 989 539 271 | 0 | 3 158 071 227 | 0 | 3 324 560 002 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi** | **3 460 764 211** | **81 000** | **3 707 131 124** | **8 027 871** | **3 880 325 913** | **8 159 053** | **8 224 919** |
| 2.1. valsts pamatbudžets, tai skaitā: | 695 014 936 | 0 | 699 811 351 | 4 034 036 | 691 271 344 | 4 131 586 | 4 162 748 |
| *20.01.00.Valsts sociālie pabalsti, t.sk.:* | *296 234 013* | *0* | *301 746 961* | *4 034 036* | *304 579 932* | *4 131 586* | *4 162 748* |
| *-valsts sociālā nodrošinājuma pabalsts*  | *25 243 815* | *0* | *25 854 104* | *4 029 108* | *26 478 057* | *4 126 658* | *4 157 820* |
| *-apbedīšanas pabalsts*  | *93 607* | *0* | *98 535* | *4 928* | *103 460* | *4 928* | *4 928* |
| 2.2. valsts speciālais budžets, tai skaitā: | 2 765 749 275 | 81 000 | 3 007 319 773 | 3 993 835 | 3 189 054 569 | 4 027 467 | 4 062 171 |
| *04.03.00.Darba negadījumu speciālais budžets, t.sk.:* | *55 012 285* | *0* | *62 256 941* | *17 004* | *70 395 505* | *18 018* | *19 081* |
| *-atlīdzība par darbspējas zaudējumu* | *41 202 185* | *0* | *46 425 152* | *17 004* | *52 263 549* | *18 018* | *19 081* |
| *04.04.00.Invaliditātes, maternitātes un slimību speciālais budžets, t.sk.:* | *655 899 076* | 0 | *720 004 340* | *3 976 831* | *777 417 734* | *4 009 449* | *4 043 090* |
| *-invaliditātes pensijas* | *169 826 655* | *0* | *182 233 730* | *3 877 635* | *192 557 440* | *3 909 884* | *3 943 525* |
| *-pab.pensijas saņēmēja nāves gad. pārdz.laulātajam* | *323 084* | *0* | *615 902* | *10 530* | *636 466* | *10 530* | *10 530* |
| *-darbā nodarītā kaitējuma atlīdzība* | *1 233 331* | *0* | *1 288 157* | *88 666* | *1 345 054* | *89 035* | *89 035* |
| *04.05.00 Valsts sociālās apdrošināšanas aģentūras speciālais budžets* | *18 871 278* | *81 000* | *18 759 678* | *0* | *18 693 478* | *0* | *0* |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme** | **223 785 180** | **-81 000** | **150 751 454** | **-8 027 871** | **135 505 433** | **-8 159 053** | **-8 224 919** |
| 3.1. valsts pamatbudžets | -4 816 | 0 | 0 | -4 034 036 | 0 | -4 131 586 | -4 162 748 |
| 3.2. speciālais budžets | 223 789 996 | -81 000 | 150 751 454 | -3 993 835 | 135 505 433 | -4 027 467 | -4 062 171 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 81 000 | X | 0 | X | X | X |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | X | 0 | 0 | 0 |
| 5.3. pašvaldību budžets | X | X | X | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | \*ar FM rīkojumiem uz 31.10.2019.\*\* atbilstoši LM apstiprinātajam maksimāli pieļaujamajam valsts speciālā budžeta izdevumu apjomam 2019.-2021.gadam.**Izdevumu palielinājums** valsts sociālās apdrošināšanas speciālajā budžetā, pārskatot invaliditātes pensiju minimālo aprēķina bāzi uz **80 *euro (personām ar invaliditāti kopš bērnības 122,69 euro)*** :**Invaliditātes pensijām\*:**

|  |  |  |  |
| --- | --- | --- | --- |
|   | **2020** | **2021** | **2022** |
| Skaits (vidēji mēnesī) | 33 000 | 33 274 | 33 559 |
| Vidējais apmēra palielinājums, EUR | 9,79 | 9,79 | 9,79 |
| Izdevumu palielinājums gadā, EUR | 3 877 635 | 3 909 884 | 3 943 525 |

*\*ņemta vērā VSAA statistika par pensiju saņēmējiem, kuru pensijas apmērs ir līdz jaunajam minimumam, un to vidējiem apmēriem.* **Pabalstam pensijas saņēmēja nāves gadījumā pārdzīvojušam laulātajam\*:**

|  |  |  |  |
| --- | --- | --- | --- |
|   | **2020** | **2021** | **2022** |
| Skaits (vidēji mēnesī) | 130 | 130 | 130 |
| Vidējais apmēra palielinājums, EUR | 6,75 | 6,75 | 6,75 |
| Izdevumu palielinājums gadā, EUR | 10 530 | 10 530 | 10 530 |

*\*ņemta vērā VSAA statistika par pabalsta saņēmējiem, kuru pensijas apmērs ir līdz jaunajam minimumam, un to vidējiem apmēriem.***Darbā nodarītā kaitējuma atlīdzībai\*:**

|  |  |  |  |
| --- | --- | --- | --- |
|   | **2020** | **2021** | **2022** |
| Skaits (vidēji mēnesī) | 465 | 467 | 467 |
| Vidējais apmēra palielinājums, EUR | 15,89 | 15,89 | 15,89 |
| Izdevumu palielinājums gadā, EUR | 88 666 | 89 035 | 89 035 |

*\*ņemta vērā VSAA statistika par pabalsta saņēmējiem, kuru pensijas apmērs ir līdz jaunajam minimumam, un to vidējiem apmēriem.***Atlīdzībai par darbspēju zudumu\*:**

|  |  |  |  |
| --- | --- | --- | --- |
|   | **2020** | **2021** | **2022** |
| Skaits (vidēji mēnesī) | 218 | 231 | 245 |
| Vidējais apmēra palielinājums, EUR | 6,50 | 6,50 | 6,49 |
| Izdevumu palielinājums gadā, EUR | 17 004 | 18 018 | 19 081 |

*\*ņemta vērā VSAA statistika par pabalsta saņēmējiem, kuru pensijas apmērs ir līdz jaunajam minimumam, un to vidējiem apmēriem.***Izdevumu palielinājums** pamatbudžetā, pārskatot VSNP minimālo aprēķina bāzi uz **80 *euro (personām ar invaliditāti kopš bērnības 122,69 euro)***:**VSNP (personām ar invaliditāti)\*:**

|  |  |  |  |
| --- | --- | --- | --- |
|   | **2020** | **2021** | **2022** |
| Skaits (vidēji mēnesī) | 18 587 | 19 071 | 19 226 |
| Vidējais apmēra palielinājums, EUR | 18,06 | 18,03 | 18,02 |
| Izdevumu palielinājums gadā, EUR | 4 029 108 | 4 126 658 | 4 157 820 |

*\*ņemta vērā VSAA statistika par pensiju saņēmējiem, kuru pensijas apmērs ir līdz jaunajam minimumam, un to vidējiem apmēriem.* **Apbedīšanas pabalstam\*:**

|  |  |  |  |
| --- | --- | --- | --- |
|   | **2020** | **2021** | **2022** |
| Skaits (vidēji mēnesī) | 12 | 12 | 12 |
| Vidējais apmēra palielinājums, EUR | 34,22 | 34,22 | 34,22 |
| Izdevumu palielinājums gadā, EUR | 4 928 | 4 928 | 4 928 |

*\*ņemta vērā VSAA statistika par pabalsta saņēmējiem, kuru pensijas apmērs ir līdz jaunajam minimumam, un to vidējiem apmēriem.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Pārskatot VSNP minimālo aprēķina bāzi, invaliditātes pensiju minimālo aprēķina bāzi un nepieciešamās sistēmu izmaiņas atlīdzībai par darbspēju zudumu, VSAA Informatīvās sistēmas izmaiņām 2019.gadā nepieciešami 81 000 *euro* (225 c/d, kur 1 c/d izmaksā 360 *euro*), ko plānots nodrošināt apakšprogrammas 04.05.00 “Valsts sociālās apdrošināšanas aģentūras speciālais budžets” plānoto līdzekļu ietvaros, veicot Informācijas sistēmām plānoto līdzekļu pārstrukturēšanu.MK 2019.gada 17.septembra sēdē atbalstīja LM prioritārā pasākuma “Atbalsts minimālo ienākumu līmeņa palielināšanai” daļēju īstenošanu. Pasākuma nodrošināšanai ir atbalstīts papildu finansējums 2020.gadā 9 827 150 *euro*, 2021.gadā – 9 945 809 *euro*, 2022.gadā – 9 999 149 *euro*, t.sk.,:1. izdevumiem invaliditātes pensijām 2020.gadā - 3 877 635 *euro*, 2021.gadā - 3 909 884 *euro* un 2022.gadā - 3 943 525 *euro*;
2. izdevumiempabalstam pensijas saņēmēja nāves gadījumā pārdzīvojušam laulātajam 2020.gadā un turpmāk ik gadu - 10 530 *euro*;
3. izdevumiem darbā nodarītā kaitējuma atlīdzībai2020.gadā - 88 666 *euro*, 2021.gadā - 89 035 *euro* un 2022.gadā - 89 035 *euro*;
4. izdevumiem atlīdzībai par darbspēju zudumu 2020.gadā - 17 004 *euro*, 2021.gadā - 18 017 *euro* un 2022.gadā - 19 081 *euro*;
5. izdevumiem VSNP (personām ar invaliditāti): 2020.gadā - 4 029 108 *euro*, 2021.gadā - 4 126 658 *euro* un 2022.gadā - 4 157 820 *euro*;
6. izdevumiem apbedīšanas pabalstam 2020.gadā un turpmāk ik gadu - 4 928 *euro*.

Finansējums iekļauts LM maksimāli pieļaujamajā valsts pamatbudžeta un valsts speciālā budžeta izdevumu kopējā apjomā 2020., 2021. un 2022.gadam un atbilstoši ir iestrādāts likumprojektā “Par valsts budžetu 2020.gadam” un likumprojektā “Par vidēja termiņa budžeta ietvaru 2020., 2021. un 2022.gadam”. |

 |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts šo jomu neskar. |
| 2. | Atbildīgā institūcija | Noteikumu projekts šo jomu neskar. |
| 3. | Cita informācija | Noteikumu projekts šo jomu neskar. |
|   **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Tā kā noteikumu projekts tiek virzīts kā MK lieta steidzamības kārtā, lai nodrošinātu VSNP apmēra palielināšanu personām ar invaliditāti ar 2020.gada 1.janvāri, atsevišķas sabiedrības līdzdalības un komunikācijas aktivitātes nav veiktas un netiek plānotas. 2019.gada 27.septembra Sociālās iekļaušanas politikas koordinācijas komitejas sēdē LM sniedza informāciju par MK 2019.gada 17.septembra sēdē atbalstīto LM prioritāro pasākumu “Atbalsts minimālo ienākumu līmeņa palielināšanai” un tā daļējo īstenošanu, sniedzot skaidrojumu par plānotajām izmaiņām VSNP apmērā personām ar invaliditāti ar 2020.gada 1.janvāri.Pēc noteikumu projekta apstiprināšanas MK, LM informēs sabiedrību un sadarbības nevalstiskās organizācijas par veiktajām izmaiņām VSNP apmērā.  |
| 2. | Sabiedrības līdzdalība projekta izstrādē | Nav attiecināms  |
| 3. | Sabiedrības līdzdalības rezultāti | Nav |
| 4. | Cita informācija | Nav |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | VSNP izmaksu nodrošinās VSAA Likumā un citos normatīvajos aktos noteiktajā kārtībā. |
|  | Cita informācija | Nav  |

Labklājības ministre R. Petraviča

A.Lukašenoka

Aiga.Lukasenoka@lm.gov.lv

67021691